**Тэма Сінтаксічныя прыметы складаназалежных сказаў; ужыванне, знакі прыпынку**

|  |  |  |  |  |
| --- | --- | --- | --- | --- |
| **Від**  даданай  **часткі** | **Што** паясняе ў **галоўнай частцы** | **На якія пытанні адказвае** | **Злучнікі і злу- чальныя словы** | **Прыклады** |
| Дзейні-кавая | *дзейнік* (той, кожны, усякі, усё); *выказнік (*здавацца, невядома, успамінацца, добра) | хто? што? | *хто, што, дзе, калі, які, чый, каб, як* і інш. | Той, хто дружбы не шукае, у нас знойдзе яе. Не дзіўна, што Віктар ахвотна пайшоў у кіно. |
| Выказні-кавая | *выказнік* (такі, такая, такое, той, тая, тое, гэтакі, гэтакая і г. д.) | які іменна? хто іменна? што іменна? | *хто, што, які, каторы, чый, як, каб* і інш. | Мароз такі, што скоўвае дыханне. Якое пытанне, такое і адпавяданне. |
| Азначальная | *назоўнік, займеннік* (той, такі, гэты, гэтакі) | які? якая? якое? якія? | *які, што, дзе, куды, адкуль, калі, як бы* і інш. | Апознены месячык загарэўся за тым панурым лесам, *што* стаяў з боку чыгункі. |
| Дапаў-няльная | *выказнік, дапаўненне* (той, кожны, усякі, усе, усё), *акалічнасць* (дзеепрыслоўе) | пытанні ўскосных склонаў | *хто, што, які, чый, дзе, куды, адкуль, як, калі* і інш. | Чалавек меў радасць ад усяго таго, што рабіў кожны дзень. Ніхто з дамашніх не згадае, чым рэчка Костуся займае. |
| Акаліч-насная месца | *дзеяслоў, прыслоўе* (там, туды, адкуль, адсюль і інш.) | дзе? куды? адкуль? | *дзе, куды, адкуль* | Там жыццё рай, дзе свабоды край. |
| часу | *дзеяслоў, прыслоўе* (у ролі акалічнасці) | калі? з якога часу? да якога часу? | *калі*, *пакуль, як толькі, ледзь толькі* і інш. | Як толькі выходны дзянёк настае, ён вуды і снасці збірае свае. |
| умовы | усю галоўную частку | пры якой умове? | *калі, каб, як, раз* | Калі старанна косяць, то сена зімою не просяць. |
| прычыны | усю галоўную частку | чаму? па якой прычыне? | *бо, што, таму што* | Алена, каб не разбудзіць бацьку, рабіла ўсё ціха. |
| мэты | усю галоўную частку | для чаго? з якой мэтай? | *каб*, *для таго каб, абы* і інш. | Каб паслухаць жывую прыроду, трэба ўстаць на зары. |
| уступкі | усю галоўную частку | нягледзячы на што? | *хоць, хай, нягледзячы на тое што, як ні* | Мы хадзілі, мы шукалі, кожны кусцік аглядалі, — хоць бы дзе адзін грыбок. |
| спосабу дзеяння | указальнае слова **так** (у ролі акалічнасці) | як? якім чынам? | *што, як, каб, аж, нібы, бы, быццам* | Усё зацвіло, загаманіла, бы жыватворчая *тут* сіла ад сну прыроду абудзіла. |
| выніку | усю галоўную частку | у выніку чаго што адбылося? | *так што, у выніку чаго, то, дык, аж* | Белыя хмаркі з’явіліся на гарызонце, так што зрэдку яны закрывалі сонца. |
| меры і ступені | указальныя словы так, **такі, столькі, да такой ступені** | у якой меры? у якой ступені? да якой ступені? | *што, як, колькі, аж, ажно, каб, абы* | Ціха, глуха ў лесе, хоць бы гук адзін. Зор высыпала столькі, што праз іх не відаць было самога неба. |
| параўна-льная | усю галоўную частку | як што? як хто? чым што? чым хто? | *як*, *нібы, быццам, як быццам, як бы, чым і* інш. | Густа ўсыпана снегам зямля, быццам хлеба акраец пасолен. Чым вышэй падымалася сонца, тым весялейшымі былі галасы птушак. |

1. Знайсці складаназалежныя сказы з адной даданай часткай і растлумачыць пастаноўку знакаў прыпынку ў іх.

Я слаўлю мамы светлае імя —

Пяшчотнае, нібыта яблынь квецень.

Матулінага сэрца цеплыня

Нас сагравае лепш за ўсё на свеце.

Я слаўлю мамы светлую душу,

Якая разумее нас з паўслова.

Я толькі маму памагчы прашу,

Калі жыццё паставіцца сурова.

Я слаўлю позірк маміных вачэй.

Якія бачаць, што нам невядома.

Даруйце боль праплаканых начэй,

Калі нас доўга не бывае дома.

Я слаўлю маму, бо яна — як Бог —

Усім прабачыць і ўсё даруе.

Яна для нас сабою ахвяруе,

Як аніхто пакуль яшчэ не змог.

1. Вызначце від падпарадкавальнай сувязі ў прапанаваных сказах

Немагчыма ўвесь боль пратрываць,

Калі ты слёз не можаш стрымаць,

Калі ляжа маршчынка між броваў,

Калі вусны змыкаеш сурова,

Калі нібы жахліва смяешся,

Калі ад хвалявання здаешся

Раззлаванай ды вартай крычаць,

Адштурхоўваць, а не раз’ясняць... *Э. Акулін*

2. Падзякаваць трэба той матчынай песні,

3 якой пачынаецца наша жыццё,

Жыццё роднай мовы ў маленечкім сэрцы,

Што стала вялікім, як свет, пачуццём. *А. Лянок*

3. Свечка —

Цень светлацелы дрэва жыцця,

Дрэва з адсечанымі сукамі,

Якія вятры з апрамецця паўсюль шукалі,

Каб дыхнуць на полымя забыцця. *А. Лянок*

4. I маці ўздыхае,

Бо помніць яна,

Калі з іх каторы хадзіць пачынаў. *П. Броўка*

5. Калі ў душы расла трывога,

Любоўю поўніўся сусвет,

Што атрымалі мы ад Бога, -

Каб даць нашчадкам у запавет. *П. Броўка*

**Тэставыя заданні**

1. Адзначце складаназалежныя сказы, у якіх на месцы пропуску(аў) трэба паставіць коску(і).

1) Вуглякіслы газ здольны назапашвацца ў глыбокіх студнях\_ бо ён за паветра цяжэйшы. **^**

2) Старажытны род Сапегаў\_ які паходзіў ад полацкіх баяр\_ даў Бацькаўшчыне шмат вядомых людзей.

3) Мне тата расказаў, што мянтуз любіць халодную ваду\_ і што зімою ён адчувае сябе лелш, чым летам.

4) Каб я рэчкаю быў поўнай на зямлі маёй\_ быў бы рэчкай жыватворнай для старонкі ўсёй.

5) Людзі заўважылі, што\_ калі пчолы рана з вулляў вылятаюць, то будзе добрая вясна.

1. Адзначцескладаназалежныя сказы з некалькші даданымі часткамі, уякіх намесцы пропуску(аў) трэба, паставіць коску(і).

1) Я ўвесь час штосьці раблю, дзесьці бываю, бо памятаю, што\_ калі камень доўга ляжыць на адным месцы, ён абрастае мохам.

2) Шчаслівы той\_ хто ў сталым веку застаўся юным чалавекам.

3) Мабыць, ніколі я не забуду таго меднага самавара, які стаяў у нашым садзе на стале\_ і побач з якім абавязкова знаходзіўся напоўнены свежым бурштынавым мёдам сподачак.

4) Агінскія — старадаўні магнацкі род\_ што вёў сваю радаслоўную ад князя Рурыка, якога славяне некалі запрасілі да сябе княжыць.

5) Ноч\_ якая ціха апусцілася на горад\_ была светлай і марознай.

1. Адзначце складаназалежныя сказы, у якіх на месцы пропуску(аў) трэба паставіцькоску(і).

1) Каб пазбавіцца ад прастуды\_ трэба піць завараны з галінак маліны чай.

2) У народзе кажуць, што\_ калі зімой мяцеліца кружыцца, то лета будзе непагодлівае.

3) Ад высокіх ліп\_ якія вартаўнікамі стаялі ўздоўж вуліцы\_ разносіўся саладкаваты водар.

4) Люблю наш адвечны бор, дзе ўзносяць хвоі ўгору шапкі\_ і дзе елкі рассцілаюць лапкі.

5) Раней ў медыцыне шырока прымянялася, мандрагора\_ карэнішча якой нагадвае фігуру чалавека.

1. **Адзначце складаназалежныя сказы, у якіх на месцы пропуску(аў) трэба паставіць коску(і).**

1) Ёець на рацэ Бярозе\_ якая ціха нясе свае воды\_ маленькая вёсачка з паэтычнай назвай Ніўкі.

2) Каб у пашане быць\_ трэба працу любіць.

3) Кажуць, што\_ калі кветкі мацней пачынаюць пахнуць, то пойдзе дождж.

4) Я не мог не прыпыніцца каля Бесядзі\_ дзе ранішнія туманы прыемна пахнуць свежым малаком.

5) Зноў з радасцю еду туды, дзе помняць клёны мяне\_ і чакаюць Дубы.

5. Адзначце складаназалежныя сказы, у якіх на месцы пропуску(аў) трэба паставіць коску(і).

1) У тым месцы\_ дзе зайшло сонца\_ пачалі збірацца маленькія хмаркі.

2) Дзядуля нам гаварыў, што\_ калі вавёрка да Пакроў сваё футра змяніла, то зіма халоднай будзе.

3) Люблю глядзець на танец буслянятак у вечаровым полымі зары, калі садзіцца сонейка за хаты\_ і калі па садах не гойсаюць вятры.

4) Пакуль ты яшчэ малы ці малады\_ сядай за школьныя парты або за студэнцкія сталы.

5) Дарога схавалася ў прысадах старога хутара\_ які знаходзіўся недалёка ад станцыі.

6. Адзначце складаназалежныя сказы, у якіх на месцы пропуску(аў) трэба паставіць коску(і).

1) 3 самага ранку рыбакі адправіліся да той рачной мясціны, дзе раслі ў вадзе густыя водарасці\_ і дзе хаваліся ў чаканні здабычы шчупакі.

2) Хвалілася рэдзька\_ што яна з мёдам смачная.

3) Калі людзі яшчэ не ўмелі капаць калодзежаў\_ крыніцы забяспечвалі іх пітной вадой.

4) Тады Лабановічу здавалася, што\_ калі сядзе за стол, то ўсё пацячэ на паперы гэтак гладка і вольна, як цяклі яго думкі.

5) Кветкі піжмы\_ якія сабраны на самым версе сцёблаў у плоскія суквецці\_ нагадваюць жоўтыя гузічкі.

7. Адзначце складаназалежныя сказы, у якіх на месцы пропуску(аў) трэба паставіць коску(і).

1) Беларускія зубры\_ якія нарадзіліся ў Польшчы\_ носяць клічкі на літару «п».

2) Не бядуй, што восень блізка\_ і што на дол ужо кладзецца цень.

3) Калі ёсць жаданне\_ з’явіцца ўменне.

4) Пакланіўся нізка абеліску чалавек\_ які вызваляў сваю зямлю.

5) Сёння бацька расказаў, што\_ калі ў двары пачалі капаць яму, то наткнуліся на дубовы зруб старога, яшчэ, відаць, нашых продкаў, калодзежа.

8. Адзначце складаназалежныя сказы, у якіх на месцы пропуску(аў) трэба паставіць коску(і).

1) Як цябе чуюць\_ так пра цябе і мяркуюць.

2) Усе\_ каму давялося быць у Камянцы\_ захапляліся высокай, увенчанай зубцамі вежай.

3) Возера\_ на беразе якога ляжала перакуленая лодка, ціха драмала.

4) Бабуля вучыла нас быць часцей разважлівымі, бо\_ калі спяшаешся, дык нічога толкам не зробіш.

5) Мяне ўжо радуе і тое, што ночка стала ўбываць\_ і што ад мёртвага спакою пачне прырода ажываць.

9. Адзначце складаназалежныя сказы, у якіх на месцы пропуску(аў) трэба паставіць коску(і).

1) Рака\_ адзін бераг якой быў нізкі і роўны, несла свае воды плаўна, ціха.

2) Радзіма мая тут, дзе красуецца жыта\_ і дзе паэму жыцця людзі пішуць працай адкрытай.

3) Ведаю, што\_ калі б не паехаў жыць у горад, то і да гэтага часу раслі б у маім садзе смачныя бэры.

4) Пад гіпнатычным святлом месяца\_ што ціха плыў па небе\_ засынала ўсё навокал салодкім сном.

5) Калі камень доўга ляжыць на адным месцы\_ ён абрастае мохам.

10. Адзначце складаназалежныя сказы з некалькімі даданымі часткамі, у якіх на месцы пропуску трэба паставіць коску.

1) 3 першага позірку відаць, што дубы гэтыя пасаджаны чалавекам\_ і што клапатлівыя ўмелыя рукі заўсёды прысутнічалі тут.

2) Высока-высока ў небе з’яўляюцца шэрыя халаднаватыя воблакі\_ якія нясуць з сабою восень.

3) Лесніку здавалася, што варта толькі зірнуць, аб’ездчыку на ўскраек лесу\_ каб прымеціць, што не хапае аднаго дуба.

4) Дзе погляд я ні кіну\_ даспадобы мне ціхія нашы мясціны, поле з пахам жытнёвым, стройны гоман сасновы.

5) Чалавеку, які не ведаў гэтых мясцін, нельга было зразумець\_ дзе канчаўся горад, рабочы пасёлак і пачыналася вёска

Тэма Сінтаксічныя прыметы бяззлучнікавых складаных сказаў; ужыванне, знакі прыпынку